**סילבוס: קורס מבוא לכתיבה בוויקיפדיה**

**פותח ע"י עמותת ויקימדיה ישראל**

**מאפיינים כלליים**

* **מטרות הקורס:**

1. **התנסות מודרכת בהוספת תוכן לוויקיפדיה, כהכשרה לקראת השתתפות בקורסים אקדמיים המשלבים מטלה של כתיבה בוויקיפדיה.**
2. **היכרות עם ויקיפדיה כתופעה ייחודית בעולם האינטרנט. בכלל זאת:**
   1. **התוודעות לתנועה הרעיונית שבבסיס ויקיפדיה - תנועת התוכן החופשי.**
   2. **התוודעות למאפיינים הייחודיים של ויקיפדיה כאתר רב השפעה, וכזירה של שיתוף פעולה ושל קונפליקט.**

* **היקף: 13 יחידות לימוד ותרגול, כל אחת מהן באורך שעתיים אקדמיות. סה"כ 26 שעות אקדמיות.**
* **קהל היעד:**
* **סטודנטיות וסטודנטים מעוניינים מכל הפקולטות באוניברסיטת חיפה**
* **הקורס יהיה פתוח לדרג תואר ראשון ושני**
* **עם השקת השלב הבא בפרוייקט בפקולטה למדעי הרוח, השלמת הקורס תהווה תנאי להשתתפות בקורסים בהוראה משולבת ויקיפדיה**

**מתודולוגיה**

* **הלמידה תלווה על ידי צוות מומחים מטעם ויקימדיה ישראל, אשר יורכב מרכז/ת קורס, ממרצים וממתנדבים.**
* **הלמידה תתקיים כולה באופן מקוון, במודל מעורב (Blended Learning): שלוש יחידות סינכרוניות לצד עשר יחידות א-סינכרוניות. היחידות הא-סינכרוניות יונגשו ללומדים באמצעות סביבת למידה עשירה ומובנית.**
* **הקורס ישלב למידה סדנאית-התנסותית לצד למידה עיונית:**
  + **הלמידה הסדנאית-ההתנסותית תתקיים באמצעות סדרה מובנית של מטלות לכתיבה בוויקיפדיה.**
  + **הלמידה העיונית תתקיים באמצעות קריאת הפריטים הכלולים ברשימה הביבליוגרפית של הקורס - פריטים שנבחרו בקפידה על מנת לספק ללומדים מבט מקיף ועדכני על תנועת התוכן החופשי ועל ויקיפדיה כתופעה ייחודית. (מספר הפריטים הביבליוגרפיים ברשימה זו הוגבל, מתוך רצון שלא להעמיס על הסטודנטים מטלות עיוניות מרובות לצד המטלות המעשיות שצוינו בסעיף הקודם.)**

**אופן ההערכה**

**ציון הקורס יורכב מהתמהיל הבא:**

**15% - נוכחות בשניים לפחות מתוך שלושת המפגשים הסינכרוניים בקורס.**

**85% - ביצוע מטלות הקורס, שייכללו בסביבת הלמידה, בהתאם לפירוט הבא:**

* **20% - 5 מטלות של קריאת חומר ביבליוגרפי ו/או צפייה בהרצאות + מילוי שאלון או תגובה בעקבותיהן**
* **55% - ביצוע 11 מטלות מעשיות של התנסות בעריכה בוויקיפדיה**
* **10% - 1 מטלה של הערכה והתאמה של מקורות מידע לערכי ויקיפדיה**

**יחידות הקורס**

**יחידה 1 (א-סינכרונית): הכנה**

* **היכרות עם סביבת הלמידה של הקורס**

|  |
| --- |
| **משימת קריאה: לקראת יחידה 2 - קריאת פריטים 1-2 מתוך הרשימה הביבליוגרפית שלהלן + כתיבת תגובה לטקסטים.** |

**יחידה 2 (סינכרונית): פתיחה + תנועת התוכן החופשי**

* **פתיחה והיכרות עם הקורס (מטרות, מבנה, ערוצי למידה, שימוש בסביבת הלמידה)**
* **היכרות קבוצתית**
* **עולם של תוכן חופשי: אוטופיה או דיסטופיה? - הרצאה + דיון בעקבות המאמרים שנכללו ביחידה 1**

**יחידה 3 (א-סינכרונית): המהפכה של ויקיפדיה**

* **מהם העקרונות הרדיקליים שעליהם הושתתה ויקיפדיה?**
* **כיצד עקרונות אלה אפשרו לוויקיפדיה להפוך לשחקנית מרכזית באינטרנט ובתרבות בת ימינו?**

|  |
| --- |
| **משימת צפייה:** [**הרצאת TED של ג'ימי וויילס**](https://www.ted.com/talks/jimmy_wales_the_birth_of_wikipedia?language=he) **+ מענה על שאלון רב-ברירתי בעקבות ההרצאה.**  **משימת קריאה: קריאת פריטים מס' 3-4 מתוך הרשימה הביבליוגרפית שלהלן + כתיבת תגובה** |

**יחידה 4 (א-סינכרונית): צעד ראשון בוויקיפדיה**

* **מרכיבים בסיסיים בממשק ויקיפדיה: המרחבים, האזור האישי, שורת הלשוניות**
* **פעולות בסיסיות בוויקיפדיה: עריכה ופרסום, יצירת דף משתמש/ת**

|  |
| --- |
| **משימות לביצוע בוויקיפדיה: פתיחת חשבון משתמש/ת, יצירת דף משתמש/ת, הצבת תבנית "סטודנט/ית אוניברסיטת חיפה" בדף המשתמש/ת** |

**יחידה 5 (א-סינכרונית): צעד שני בוויקיפדיה**

* **מרכיבים בסיסיים בממשק ויקיפדיה - המשך: סרגל העריכה, תפריט הצד**

|  |
| --- |
| **משימה לביצוע בוויקיפדיה: התנסות עם סרגל העריכה בדף המשתמש/ת**  **משימת קריאה: קריאת פריט מס' 5 מתוך הרשימה הביבליוגרפית שלהלן + כתיבת תגובה** |

**יחידה 6 (סינכרונית): על כתיבה שיתופית**

* **עיבוד חוויות בעקבות הקורס וההתנסות המעשית עד כה**
* **כתיבה אנציקלופדית שיתופית: תרגיל חווייתי + עיבוד חוויות**
* **בעקבות התרגיל: דגשים לקראת ההתנסות בהרחבת הערך הנבחר.**
* **מה צפוי בהמשך הקורס?**

**יחידה 7 (א-סינכרונית): ויקיפדיה ו"פייק ניוז"**

* **האם ויקיפדיה מציגה מידע מהימן ו"נקי", או דווקא מהווה מקור ל"זיהום" של מידע?**

|  |
| --- |
| **משימת צפייה: צפייה בהרצאתו של העיתונאי עומר בן יעקב:** [**מפייק ניוז ועד שומרת הסף: ויקיפדיה, התקשורת והמלחמה על עובדות ואמת ברשת**](https://www.youtube.com/watch?v=-4rmIRiU-Ew&list=PLuQcXKjU3rwLkXnvi9ebY2P6dg5rjP_15&index=13) **(מדקה 7:30 ועד הסוף).**  **משימת קריאה: קריאת פריט מס' 6 מתוך הרשימה הביבליוגרפית שלהלן.**  **כתיבת תגובה להרצאה ולפריט הביבליוגרפי.** |

**יחידה 8 (א-סינכרונית): על מה ויקיפדיה מבוססת? מקורות המידע בוויקיפדיה**

* **מקורות מידע בוויקיפדיה - עקרונות מרכזיים: כלים להערכת מהימנות של מקורות מידע, איסור על פרסום מחקר מקורי.**

|  |
| --- |
| **משימה מעשית:**   1. **בחירת 3 מאמרים המוכרים לסטודנט/ית** 2. **דירוג המאמרים עפ"י מידת ההתאמה לוויקיפדיה בהתאם לקריטריונים שנלמדו** 3. **קריאת המאמר שדורג במקום הראשון** 4. **עיון בוויקיפדיה ואיתור ערך שהמאמר עשוי להעשיר אותו** |

**יחידה 9 (א-סינכרונית): טיוטות בוויקיפדיה**

* **עבודה עם טיוטות בוויקיפדיה**

|  |
| --- |
| **משימות לביצוע בוויקיפדיה:**   * **יצירת "דף טיוטה אישית" בוויקיפדיה.** * **העתקת הערך הנבחר לדף הטיוטה האישית.** |

**יחידה 10 (א-סינכרונית): יצירת אמון באמצעות ציון מקורות המידע**

* **ציון מקורות המידע בוויקיפדיה: מערכת הערות השוליים.**

|  |
| --- |
| **משימת הכנה: מילוי טבלת הכנה לקראת הרחבת הערך בטיוטה האישית.**  **משימה לביצוע בוויקיפדיה:**   * **עבודה בתוך בתוך הטיוטה האישית שנוצרה מוקדם יותר:**    + **העשרת הערך הנבחר, על בסיס המאמר הנבחר**   + **ציון פרטי המאמר בהערת שוליים בהתאם לכללי הציטוט** |

**יחידה 11 (א-סינכרונית): מבנה של ערכים, מערכת הקישורים**

* **מבנה של ערכים בוויקיפדיה**
* **מערכת הקישורים בוויקיפדיה**

|  |
| --- |
| **משימות לביצוע בוויקיפדיה: בטקסט הערך המופיע בדף הטיוטה האישי - שילוב קישורים "פנימיים" ו"חיצוניים", תוך שימת דגש על התאמה לכללי ויקיפדיה.** |

**יחידה 12 - סינכרונית: סיכום קורס**

* **על גבולות האנציקלופדיה ומחיקת ערכים: הרצאה ודיון**
* **סיכום: עיבוד חוויות, מה אני לוקח/ת מהקורס?**

**יחידה 13 - א-סינכרונית**

* **חומרי העשרה:** 
  + **שימוש בדפי שיחה בוויקיפדיה**
  + **העלאת תמונות לוויקיפדיה ולוויקישיתוף**
  + **דפי הגרסאות הקודמות בוויקיפדיה**

|  |
| --- |
| **משימות לביצוע בוויקיפדיה:**  **בחירה בין 2 משימות:**   1. **הטמעת תמונה בתוך ערך בוויקיפדיה** 2. **יצירת Wish List להמשך הלמידה/ העשייה בוויקיפדיה, עם 2-3 סעיפים, בדף המשתמש/ת שנוצר במהלך הקורס** |

**רשימה ביבליוגרפית**

1. **Lessig, Lawrence. (2004). Introduction. In Free Culture: How Big Media Uses Technology and the Law to Lock Down Culture and Control Creativity. New York: Penguin Press. Retrieved from** [**https://web.archive.org/web/20151013234548/http://www.jus.uio.no/sisu/free\_culture.lawrence\_lessig/portrait.letter.pdf**](https://web.archive.org/web/20151013234548/http://www.jus.uio.no/sisu/free_culture.lawrence_lessig/portrait.letter.pdf)
2. **Keen, Andrew. (2007).The noble amateur. In The cult of the amateur : how today's internet is killing our culture. New York :Doubleday/Currency.**
3. **כהן, ניצן צבי (13 ביולי 2023). עורכי ויקיפדיה העברית חוגגים 20 שנה למיזם, ולא חוששים ש-ChatGPT יקבור אותו. דבר. אוחזר מתוך** [**https://www.davar1.co.il/442988/**](https://www.davar1.co.il/442988/)
4. **בן יעקב, עומר (17 בינואר 2021). ויקיפדיה חוגגת יום הולדת: 20 שנה למהפכה שעוד לא התממשה. הארץ. אוחזר מתוך** [**https://www.haaretz.co.il/captain/net/2021-01-17/ty-article-magazine/.premium/0000017f-e6b1-df5f-a17f-ffff29800000**](https://www.haaretz.co.il/captain/net/2021-01-17/ty-article-magazine/.premium/0000017f-e6b1-df5f-a17f-ffff29800000)
5. **Reagle, Joseph Michael, and Lawrence Lessig. Good Faith Collaboration. In Good Faith Collaboration: The Culture of Wikipedia, 45–72. The MIT Press, 2010. Retrieved from** [**https://reagle.org/joseph/2010/gfc/chapter-3.html**](https://reagle.org/joseph/2010/gfc/chapter-3.html)
6. **גרבובסקי, יאן, קליין, שירה. הסילוף המכוון של תולדות השואה בוויקיפדיה. אוניברסיטת חיפה, בית לוחמי הגטאות, 2024. פסיק, הספרייה הדיגיטלית. אוחזר מתוך** [**https://ebooks.psik.io/book?book\_id=7577**](https://ebooks.psik.io/book?book_id=7577)

**\*סייעו בגיבוש הרשימה הביבליוגרפית: ד"ר אור שרף, ד"ר שירה קליין, מר אמיר אהרוני וגב' שני אבנשטיין.**